04/06/2019 | Administración LocalMunicipal
Teo
Bases da convocatoria de subvencións a clubs deportivos sen ánimo de lucro e deportistas federados/as ano 2019

EDICTO A Xunta de Goberno Local, na sesión de data 20/05/2019, por unanimidade dos seus membros e por delegación da alcaldía (Decretos de 15/06/2015 e de 01/03/2016 (núms.463/15 e 175/16), acorda: Primeiro. –Aprobar as Bases da Convocatoria de Subvencións a entidades para clubes e deportistas federados para o exercicio 2019, que se reflicten de seguido. Segundo. –Proceder á súa exposición pública mediante edicto no Boletín Oficial da Provincia e no taboleiro de edictos do Concello. BASES REGULADORAS PARA A CONVOCATORIA DE SUBVENCIÓNS A CLUBS DEPORTIVOS SEN ÁNIMO DE LUCRO E DEPORTISTAS FEDERADOS/AS POLAS ACTIVIDADES REALIZADAS E PARA A PREPARACIÓN DAS DIFERENTES COMPETICIÓNS DURANTE ANO 2019 1.ª.–OBXECTO DA CONVOCATORIA. As presentes bases teñen por finalidade regular a concesión de subvencións destinadas á organización, promoción, preparación e/ou participación deportiva de clubs e deportistas federados/as no ano 2019, con cargo á partida 340/480.00 do orzamento 2019 por un importe total de 38.000 euros, dos que 8.500 euros se destinarán ás solicitudes formuladas por deportistas federados/as. Son obxectivos perseguidos polas axudas reguladas nestas bases a potenciación do deporte, a promoción da práctica deportiva, a creación de canteiras de deportistas no Concello de Teo, tanto a curto como a longo prazo, impulsando ademais deste xeito formas de ocio alternativo.2.ª.–BENEFICIARIOS/AS. a) Os clubs deportivos sen ánimo de lucro con domicilio social no Concello de Teo, inscritos en todos os casos, no Rexistro de Entidades Deportivas do Concello de Teo e no Rexistro de Entidades Deportivas de Galicia, que participen en competicións de carácter oficial e/ou organicen e/ou promovan actividades deportivas. Teñen que pertencer a federacións recoñecidas polo Consello Superior de Deportes ou pola Administración Deportiva Autonómica de Galicia. b) Os/as deportistas que cumpran os seguintes requisitos. – Ter licenza federativa en vigor no momento da solicitude nalgunha das federacións deportivas recoñecidas pola Administración Deportiva Autonómica de Galicia e/ou polo Consello Superior de Deportes. – Ter menos de 31 anos e estar empadroados/as no Concello de Teo con anterioridade á aprobación destas bases. – Participar en competicións de carácter oficial e que sexan de ámbito autonómico ou superior. Non poderán obter a condición de persoa beneficiaria os/as deportistas que participen en competicións por equipos de carácter oficial en formato de ligas regulares. c) Non poderán ter a condición de beneficiarias aquelas persoas ou entidades nas que concorran as circunstancias numeradas no artigo 13.2 da Lei 38/2003.3.ª.–ACTIVIDADES E GASTOS SUBVENCIONABLES. As subvencións que se outorguen ao abeiro das presentes bases, terán como finalidade: a) Colaboración en gastos correntes derivados da realización de actividades de participación e/ou promoción deportiva por parte dos suxeitos mencionados no artigo 2.º das presentes Bases e, dos gastos de conservación, mantemento ou reparación menores, que non teñan o carácter de investimento, necesarios para o desenvolvemento destas no ano 2019. b) Gastos ocasionados pola organización de eventos deportivos durante o ano 2019 dentro do territorio municipal. c) Aqueles clubs que reciban unha subvención nominativa non poderán concorrer a esta convocatoria co mesmo obxecto de solicitude. d) Non serán gastos subvencionables: – Os xuros debedores de contas bancarias. – Os xuros, recargos e sancións administrativas. – Os gastos de procedementos xudiciais.4.ª.–SOLICITUDES.4.1.–Instancia de solicitude. As solicitudes presentaranse na instancia formalizada recollida no Anexo I e dirixiranse ao concelleiro de Deportes. Soamente pode presentarse unha única solicitude por club para unha ou varias modalidades. No caso dos/as deportistas soamente pode presentarse unha única solicitude para unha única modalidade ou especialidade.4.2.–Documentación (están os impresos oficiais na páxina www.teo. gal ou no Departamento de Deportes do Concello). Xunto coa instancia de solicitude do Anexo I e II presentarase a seguinte documentación: 1) CLUBS DEPORTIVOS (datos referentes á tempada 2018/2019 ou o ano 2019 segundo corresponda á modalidade deportiva). a) Certificado da Federación correspondente onde figuren o número de licenzas, o número de equipos e as categorías onde participa o club solicitante. b) Declaración responsable asinada polo/a representante do club facendo constar: b1) Deportistas femininas: listaxe con nome e apelidos especificando cales están empadroadas no Concello de Teo (o que se comprobará de oficio polo Departamento de Deportes) (se é o caso). b2) Deportistas masculinos: listaxe con nome e apelidos especificando cales están empadroados no Concello de Teo (o que se comprobará de oficio polo Departamento de Deportes) (se é o caso). b3) Técnicos/as: listaxe con nome e apelidos do persoal técnico do club, a súa titulación e a categoría na que adestren (con fotocopia compulsada do título de maior nivel de cada técnico/a e/ou fotocopia compulsada da súa ficha federativa). c) Copia cotexada do CIF (no caso de non tela entregada xa noutras convocatorias anteriores). d) Memoria descritiva do ano 2018, especificando as actividades/eventos deportivos nos que participou o club e as actividades/eventos deportivos que organizou (se é o caso). e) Memoria descritiva da actividade que se vai a desenvolver no ano 2019 para a cal se pide a subvención, especificando as actividades/eventos deportivos nos que vai a participar o club e as actividades/eventos deportivos que vai a organizar (se é o caso). f) Orzamento detallado de gastos e ingresos previsto para o ano 2019. g) Certificación bancaria do número de conta onde se efectuarán os pagamentos. h) Certificación ou declaración responsable de estar ao día no pagamento das obrigas tributarias e coa seguridade social impostas pola lexislación vixente. i) Declaración responsable conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. k) Declaración de datos e compromisos.2) DEPORTISTAS FEDERADOS/AS. a) Copia cotexada da licenza federativa en vigor. b) Copia cotexada do DNI en vigor (no caso de non tela entregada xa noutras convocatorias anteriores). c) Currículo deportivo. d) Certificación federativa onde figuren as competicións oficiais nas que participou e o resultado obtido no ano 2018. e) Certificación federativa onde figuren as competicións oficiais nas que participou no ano 2017. f) Memoria descritiva da actividade que se vai a desenvolver no ano 2019 para a cal se pide a subvención. g) Orzamento detallado de gastos e ingresos previsto para o ano 2019. h) Certificación bancaria do número de conta onde se efectuarán os pagamentos. i) Certificación ou declaración responsable de estar ao día no pagamento das obrigas tributarias e coa seguridade social impostas pola lexislación vixente. k) Declaración responsable conforme a que o/a solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. l) Declaración de datos e compromisos. m) Última resolución publicada no DOG da Secretaría Xeral para o Deporte onde figure o recoñecemento de Deportista Galega/o de Alto nivel. (se é o caso) Nos puntos h), i) e k) no caso dos menores de idade serán os datos dos titores legais.4.3.–Presentación de solicitudes. As solicitudes e a documentación correspondente presentarase dentro do prazo de 15 días hábiles contados dende o día seguinte da publicación destas bases no Boletín Oficial da Provincia. As solicitudes poderán presentarse no Rexistro Xeral do Concello, en horario de oficina, ou en calquera dos lugares aos que fai referencia o artigo 16.4 da Lei 39/2015, do 1 de outubro, de procedemento administrativo común das administracións públicas. No caso de que as solicitudes se envíen por correo, deberá xustificarse co resgardo correspondente, a data de imposición do envío na oficina de Correos, e anunciar ao Concello a remisión da solicitude mediante fax (981 809 401), telegrama ou correo electrónico ( deportes@teo. gal ) no mesmo día. Sen a concorrencia de ambos requisitos non será admitida a solicitude de presentación.4.4.–Corrección de solicitude. Unha vez revisadas todas as solicitudes, a aquelas que conteñan erros ou deficiencias comunicaráselles e concederáselles un prazo de 10 días hábiles a partir da súa comunicación para a súa corrección. De non emendar os defectos no dito prazo arquivarase sen máis trámites.5.ª.–CRITERIOS PARA A CONCESIÓN DE SUBVENCIÓNS. As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte os criterios que de seguido se sinalan: 1) CRITERIOS PARA CLUBS. *(Nos apartados a), b), c), d), e), e f) datos referentes á tempada 2018/2019 ou o ano 2019 segundo corresponda á modalidade deportiva) a) Número de fichas ou licenzas. Ata 10 puntos máximo. Máis de 201 10 puntos. Ata 150 8 puntos. Ata 100 6 puntos. Ata 75 5 puntos. Ata 50 4 puntos. Ata 25 3 puntos. Ata 15 2 puntos. b) Número de equipos federados. Ata 10 puntos máximo. Nove ou máis equipos 10 puntos. Oito equipos 8 puntos. Sete equipos 7 puntos. Seis equipos 6 puntos. Cinco equipos 5 puntos. Catro equipos 4 puntos. Tres equipos 3 puntos. Dous equipos 2 puntos. Un equipo 1 punto. c) Porcentaxe de fichas ou licenzas correspondentes a participantes locais. Ata 10 puntos máximo.100% 10 puntos. Máis do 85% 8 puntos. Máis do 75% 6 puntos. Máis do 50% 4 puntos. Máis do 25% 2 puntos. d) Porcentaxe de fichas ou licenzas femininas. Ata 5 puntos máximo. Ata o 100% 5 puntos. Ata o 75% 4 puntos. Ata o 50% 3 puntos. Ata o 25% 1 punto. e) Categorías de base: biberóns-prebenxamín-benxamín-alevín-infantil-cadete-xuvenil (ou equivalentes). Ata 7 puntos máximo. Sete categorías ou máis 7 puntos Seis categorías 6 puntos Cinco categorías 5 puntos. Catro categorías 4 puntos. Tres categorías 3 puntos. Dúas categorías 2 puntos. Unha categoría 1 punto. f) Nivel de formación dos/as técnicos. Ata 12 puntos máximo.3 ou máis técnicos/as con titulación de adestrador/a profesional/nivel 3 na especialidade 8 puntos.3 ou máis técnicos/as con titulación de adestrador/a avanzado/a/nivel 2 na especialidade 7 puntos.3 ou máis técnicos/as con titulación de licenciado/a en Ciencias do Deporte e E. F. 7 puntos.3 ou máis técnicos/as con titulación de adestrador/a básico/a/nivel 1 na especialidade 6 puntos.3 ou mais técnicos/as con outras titulacións/cursos formativos na especialidade 5 puntos.1 ou 2 técnicos/as con titulación de adestrador/a profesional/nivel 3 na especialidade 4 puntos.1 ou 2 técnicos/as con titulación de adestrador/a avanzado/a/nivel 2 na especialidade 3 puntos.1 ou 2 técnicos/as con titulación de licenciado/a en Ciencias do Deporte e E. F. 3 puntos.1 ou 2 técnicos con titulación de adestrador/a básico/a/nivel 1 na especialidade 2 puntos.1 ou 2 técnicos/as con outras titulacións/cursos formativos na especialidade 1 punto. *(Nos apartados g), h), i), k), e l), datos referentes ao ano 2018) g) Presenza social. Participación en competicións deportivas oficiais. Ata 7 puntos máximo. Competición de ámbito internacional: 1,25 puntos por cada deportista empadroado/a no Concello de Teo. Ata un máximo de 5 puntos.0.25 puntos por cada deportista non empadroado/a no Concello de Teo. Ata un máximo de 2 puntos. Competición de ámbito estatal: 1 punto por cada deportista empadroado/a no Concello de Teo. Ata un máximo de 4 puntos.0.25 puntos por cada deportista non empadroado/a no Concello de Teo. Ata un máximo de 1.5 puntos. Competición de ámbito autonómico: 1 punto por cada deportista empadroado/a no Concello de Teo. Ata un máximo de 3 puntos.0.25 puntos por cada deportista non empadroado/a no Concello de Teo. Ata un máximo de 1 punto. Competición de ámbito provincial: 0.5 puntos por cada deportista empadroado/a no Concello de Teo. Ata un máximo de 2 puntos.0.25 puntos por cada deportista non empadroado/a no Concello de Teo. Ata un máximo de 0.5 puntos. Considérase Competición Internacional: Campionato do Mundo, Campionato de Europa, probas do ranking mundial, probas do ranking europeo. Considérase Competición Estatal: Campionato de España, probas do ranking nacional. Considérase Competición Autonómica: Campionato Galego, probas do ranking galego. Non puntuarán torneos, adestramentos cos combinados estatais e autonómicos, opens, torneos privados e similares. h) Presenza social. Organización de actividades/eventos deportivos dentro do territorio municipal. Ata 5 puntos máximo. Actividade de ámbito internacional (mínimo tres países participantes) 5 puntos. Actividade de ámbito estatal 4 puntos. Actividade de ámbito autonómico 3 puntos. Actividade de ámbito provincial 2 puntos. Actividade de ámbito local 1 punto. i) Utilización de instalacións para o deporte de base. Ata 5 puntos máximo. Utilización exclusiva de instalacións non municipais 5 puntos. Utilización habitual de instalacións non municipais e puntual de instalacións municipais 4 puntos Utilización de instalacións municipais e non municipais 2 puntos. Utilización habitual de instalacións municipais e puntual de instalacións non municipais 1 punto. Utilización exclusiva de instalacións municipais 0 puntos k) Gastos derivados do coidado e mantemento de instalacións propias. Ata 5 puntos máximo. Auga, luz e conservación da instalación 5 puntos. Luz ou auga e conservación da instalación 4 puntos. Conservación da instalación (marcaxe, coidado da herba.) 3 puntos. Luz ou auga 2 puntos. l) Escolas deportivas municipais.2 puntos por escola. No punto i) enténdese por instalacións municipais aquelas de xestión directa polo Concello. No punto l) enténdese por escola deportiva municipal aquela escola que entra dentro da programación deportiva anual do Concello.2) CRITERIOS PARA DEPORTISTAS FEDERADOS. a) Competicións oficiais no ano 2018. Ata 10 puntos máximo. Puntuarán tres competicións máximo. b) Resultados no ano 2018. Ata 12 puntos máximo. Puntuarán tres competicións máximo. b1) Competición Internacional: b2) Competición estatal: b3) Competición autonómica: c) Competicións oficiais no ano 2017. Ata 10 puntos máximo. Puntuarán tres competicións máximo. d) Competir nun club do Concello de Teo: 2 puntos e) Ser Deportista Galega/o de Alto Nivel recoñecida/o pola Secretaría Xeral para o Deporte, no momento da publicación das bases desta convocatoria: 2 puntos 6.ª.–IMPORTES MÁXIMOS DAS SUBVENCIÓNS. A cantidade concedida, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas supere o custo da actividade ou o investimento feito polo/a beneficiario/a. En ningún caso o importe máximo da subvención de cada solicitante superará o 70% do orzamento da entidade/deportista para a tempada obxecto da solicitude. O importe máximo da subvención a cada deportista individual non poderá superar os 1.300 euros.7.ª.–ÓRGANO COMPETENTE E PROCEDEMENTO DE CONCESIÓN. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a resolución, será o Departamento de Deportes. O órgano instrutor do procedemento será o encargado de requirir dos/as solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: – Nome da entidade/deportista, disciplina deportiva e contía máxima á que opta. – Se está ou non completa a documentación do expediente, con expresión da data da finalización do prazo de presentación, no seu caso. – Se cumpre os requisitos da convocatoria, con indicación expresa dos que non cumpra, de ser o caso. A valoración das propostas presentadas, con base nos criterios relacionados no punto anterior, efectuaraa unha Comisión de Valoración constituída polo concelleiro delegado de Deportes, que a presidirá, a concelleira delegada de Educación e o coordinador deportivo municipal que actuará tamén como secretario/a da comisión. Suplencias. En casos de ausencia ou de enfermidade e, en xeral, cando concorra algunha causa xustificada, os membros da comisión de valoración poderán ser substituídos polos seus suplentes. Para estes efectos, cando non poidan concorrer o/a concelleiro/a de Deportes ou o/a concelleiro/a de Educación poderán ser substituídos/as, respectivamente, polo/a concelleiro/a de Servizos Básicos e polo/a concelleiro/a de Servizos Sociais. O/a coordinador/a deportivo/a poderá ser substituído/a polo/a dinamizador/a deportivo/a. Esta Comisión elevará unha proposta de concesión á Xunta de Goberno Local, previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa.8.ª.–PUBLICIDADE DAS SUBVENCIÓNS. A resolución das subvencións notificaranse individualmente e publicaranse no taboleiro de anuncios do Concello, indicando a puntuación obtida por cada solicitude, o importe subvencionado e/ou os motivos da denegación.9.ª.–COMPROMISOS. Os clubs e deportistas subvencionados/as ao abeiro destas bases quedarán obrigados a colaborar co Concello naquelas actividades deportivas que organice cando lle sexa requirido e farán constar na súa publicidade o patrocinio do Concello de Teo.10.ª.–XUSTIFICACIÓN DAS ACTIVIDADES E PAGAMENTO DAS SUBVENCIÓNS. Para o abono do importe das subvencións económicas concedidas, será imprescindible acreditar polos/as perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a) Facturas de gasto de 2019 relacionadas coa actividade subvencionada e por un importe superior á cantidade concedida. Só se admitirán facturas orixinais ou fotocopias cotexadas emitidas con posterioridade a realización dos gastos (adquisición de subministración, prestación de servizos,.) e nas que ademais de reunir todos os requisitos legais, deberán figurar en detalle todos os conceptos incluídos na mesma, e a constancia expresa de “Cobrada, asinada e indicando o nome e o DNI”, pola persoa representante da empresa, que recibe o pagamento ou mediante xustificante da transferencia bancaria. b) Declaración responsable de que se realizou o fin para o que a subvención foi concedida. c) Declaración responsable doutras axudas e/ou subvencións concedidas ou pendentes de conceder durante o ano 2019 con expresión, no seu caso de que o conxunto das axudas percibidas non superaron o gasto realizado. d) Memoria das actividades realizadas durante o ano 2019. e) Declaración responsable de gastos e ingresos detallados realizados no ano 2019. f) Cartelaría, notas de prensa…. onde figure o patrocinio do Concello de Teo (se é o caso). As subvencións xustificaranse antes do 30 de novembro de 2019. No caso de non xustificarse no prazo anteriormente mencionado, procederase á súa revogación. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado, e despois da fiscalización da conta xustificativa pola Intervención municipal e posterior aprobación da mesma pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, esta verase reducida proporcionalmente. Se na documentación presentada para a xustificación houbera redución de gastos, en referencia aos presentados na instancia da solicitude, a axuda que finalmente o Concello de Teo aboará a o beneficiario/a deberá respectar a porcentaxe máxima do 70% sobre o gasto final xustificado.11.ª.–CONTROL DA APLICACIÓN DO GASTO. O Departamento de Deportes do Concello poderá solicitar en calquera momento as explicacións e documentos que considere necesarios para o oportuno seguimento das actividades subvencionadas.12.ª.–RÉXIME SANCIONADOR. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa.13.ª.–RÉXIME XURÍDICO. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, do 17 de novembro, xeral de subvencións e a Lei 9/2007, do 13 de xuño, de subvencións de Galicia. O que se fai público para os efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas bases. Teo, 9 de maio de 2019. O concelleiro de Deportes Jorge Carballido Salgado Teo, 29 de maio de 2019. O alcalde en funcións Rafael C. Sisto Edreira Sinatura: da/o solicitante ou no caso de menores de idade, sinatura da/o representante.